
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 937 

21 Μαίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Περιεχόμενο και διαδικασία δημιουργίας και τήρη¬ 
σης Μητρώου Επιχειρήσεων των Δήμων και των 

Περιφερειών. 1 

Περιεχόμενο και διαδικασία δημιουργίας και τήρησης 
Μητρώου ν.π.δ.δ. των δήμων και των περιφερειών. 2 


ΑΠΟΦΑΣΕΙ Σ 

Αριθμ. 16456 (1) 

Περιεχόμενο και διαδικασία δημιουργίας και τήρησης 
Μητρώου Επιχειρήσεων των Δήμων και των Περι¬ 
φερειών. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 26 του Ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών» (Α' 93). 

2. Τις διατάξεις των άρθρων 252-270 του Ν. 3463/2006 
«Κύρωση του Κώδικα Δήμων και Κοινοτήτων» (Α' 114), 
όπως ισχύει. 

3. Τις διατάξεις των άρθρων 107 και 194 του Ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(Α' 87), όπως ισχύει. 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.δ. 63/2005 (Α' 98). 

5. Το Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (Α' 20). 

6. Το Π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 21 - Διόρθ. Σφαλμ. Α' 22). 

7. Την υπ’ αριθμ. 174/3-11-2014 γνώμη της Κεντρικής 
Ένωσης Δήμων Ελλάδας. 

8. Την υπ’ αριθμ. 1371/24-11-2014 γνώμη της Ένωσης 
Περιφερειών Ελλάδας. 

9. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους περίπου 18.250 € πε¬ 
ρίπου, η οποία θα καλυφθεί από τις πιστώσεις του ΚΑΕ 
1723 του Ειδικού Φορέα 07-110, αποφασίζουμε: 


Άρθρο 1 

Επιχειρήσεις που εντάσσονται στο Μητρώο 

1. Στο Μητρώο Επιχειρήσεων εντάσσονται τα νομικά 
πρόσωπα ιδιωτικού δικαίου των Δήμων και των Περιφε¬ 
ρειών αναφερόμενα ως κατωτέρω: 

- Οι Κοινωφελείς Επιχειρήσεις ΟΤΑ α' βαθμού 

- Οι Δημοτικές Επιχειρήσεις ύδρευσης και αποχέτευ¬ 
σης (Δ.Ε.Υ.Α.) 

- Ανώνυμες Εταιρίες Ο.Τ.Α. α' βαθμού 

- Οι Επιχειρήσεις Ο.Τ.Α. ειδικού σκοπού 

- Οι υφιστάμενες αστικές εταιρίες δήμων και περιφε¬ 
ρειών μη κερδοσκοπικού χαρακτήρα 

- Αναπτυξιακές Ανώνυμες Εταιρείες Ο.Τ.Α. (άρθρο 252 
παρ. 3β του Ν. 3463/2006) 

- Αναπτυξιακές ανώνυμες εταιρίες περιφερειών 

- Ανώνυμες εταιρίες περιφερειών, στις οποίες συμμε¬ 
τέχουν ως καθολικοί διάδοχοι των υποχρεώσεων των 
καταργημένων νομαρχιακών αυτοδιοικήσεων 

- Αμιγείς επιχειρήσεις περιφερειών, οι οποίες εκτελούν 
προγράμματα της Ευρωπαϊκής Ένωσης 

- Υφιστάμενα Κέντρα Επαγγελματικής Κατάρτισης 
(Κ.Ε.Κ) που είχαν συσταθεί από τις καταργημένες νο¬ 
μαρχιακές αυτοδιοικήσεις 

2. Κάθε Επιχείρηση, που εντάσσεται στο Μητρώο, 
αποκτά και τον αντίστοιχο αριθμό μητρώου, ο οποίος 
χαρακτηρίζει το συγκεκριμένο νομικό πρόσωπο και δεν 
μεταβάλλεται. 

Άρθρο 2 

Τήρηση Μητρώου Επιχειρήσεων 

1. Το Μητρώο Επιχειρήσεων των δήμων και περιφε¬ 
ρειών τηρείται από τις Αποκεντρωμένες Διοικήσεις της 
χώρας, και ειδικότερα στα Τμήματα Τοπικής Αυτοδιοί¬ 
κησης και Νομικών Προσώπων της Διεύθυνσης Διοίκη¬ 
σης, τα οποία είναι αρμόδια για την εισαγωγή σε βάση 
δεδομένων των στοιχείων που αφορούν στη σύσταση 
και στη λειτουργία των επιχειρήσεων καθώς και για τον 
έλεγχο αυτών. 

2. α) Ο Συντονιστής της Αποκεντρωμένης Διοίκησης και 
μέχρι το διορισμό του ο ασκών χρέη Γ ενικού Γ ραμματέα 
ορίζει σε κάθε Τμήμα της παρ. 1 έναν υπάλληλο, με τον 
αναπληρωτή του, ως υπεύθυνο για την καταχώρηση των 
στοιχείων του άρθρου 3 της παρούσης στη σχετική βάση 
δεδομένων του Μητρώου Επιχειρήσεων και τη διαρκή 
ενημέρωση αυτής. 

β) Ο Δήμαρχος και ο Περιφερειάρχης ορίζουν έναν 
υπάλληλο, με τον αναπληρωτή του, ως υπεύθυνο για 
τη συλλογή και αποστολή των ως άνω αναφερόμενων 
στοιχείων των επιχειρήσεων των Δήμων και των Περι¬ 
φερειών αντίστοιχα. 

γ) Στις περιπτώσεις επιχειρήσεων, στις οποίες συμμε¬ 
τέχουν περισσότεροι από ένας ΟΤΑ την ευθύνη για την 
αποστολή των στοιχείων στην Αποκεντρωμένη Διοίκηση 
έχει ο δήμος της έδρας του νομικού προσώπου. 

3. Το μητρώο τηρείται με ενιαίο τρόπο σε όλες τις 
Αποκεντρωμένες Διοικήσεις της χώρας, υπό την επί¬ 
βλεψη και τις οδηγίες του Υπουργείου Εσωτερικών και 
Διοικητικής Ανασυγκρότησης. 

Οι Δήμοι και οι Περιφέρειες με ευθύνη τους αποστέλ¬ 
λουν στην οικεία Αποκεντρωμένη Διοίκηση κάθε στοι¬ 
χείο που απαιτείται για την πληρότητα, την έγκαιρη και 
έγκυρη ενημέρωση της βάσης δεδομένων του Μητρώου 
Επιχειρήσεων των Δήμων και των Περιφερειών, σύμφωνα 
με το άρθρο 3 της παρούσης. 

Η αποκατάσταση λαθών ή ελλείψεων πραγματοποι¬ 
είται άμεσα από την υποβολή τους. Στη συνέχεια τα 
στοιχεία εντάσσονται στο μητρώο. 

4. Οι Αποκεντρωμένες Διοικήσεις μετά από έλεγχο της 
πληρότητας των στοιχείων που τους κοινοποιούνται από 
τους ΟΤΑ α' και β' βαθμού και την καταχώρησή τους 
στο Μητρώο των Επιχειρήσεων, τα γνωστοποιούν στο 
Υπουργείο Εσωτερικών και Διοικητικής Ανασυγκρότησης. 

Άρθρο 3 

Περιεχόμενο Μητρώου Επιχειρήσεων 

Τα στοιχεία των ν.π.ι.δ. που περιλαμβάνονται στο Μη¬ 
τρώο των Επιχειρήσεων των Δήμων και των Περιφερειών 
είναι ιδίως τα κατωτέρω: 

1) ο αύξων Αριθμός Μητρώου, που αποδίδεται στην 
επιχείρηση κατά την καταχώρισή της 

2) η Αποκεντρωμένη Διοίκηση στης οποίας τη χωρική 
αρμοδιότητα εμπίπτει η επιχείρηση 

3) ο νομός της έδρας της επιχείρησης 

4) ο δήμος ή η περιφέρεια της έδρας της επιχείρησης 

5) η πλήρης επωνυμία της επιχείρησης, όπως αναφέ- 
ρεται στη συστατική πράξη, 

6) η γενικότερη νομική μορφή της επιχείρησης και 
συγκεκριμένα η συντομογραφία «ν.π.ι.δ.», χωρίς τελείες 
ή κενά, 

7) η ειδικότερη κατηγορία της επιχείρησης 

8) περιληπτικά ο σκοπός και η/οι δραστηριότητα/δρα¬ 
στηριότητες της επιχείρησης, όπως προκύπτουν από τη 
συστατική πράξη. 

9) το ΦΕΚ σύστασης 

10) ΦΕΚ τροποποίησης/λύσης 

11) οι ΟΤΑ που συμμετέχουν στο κεφάλαιο της επι¬ 
χείρησης 

12) ο αριθμός φορολογικού μητρώου (ΑΦΜ) της επι¬ 
χείρησης 

13) η αρμόδια Δ.Ο.Υ. 

14) ο αριθμός Γ.Ε.ΜΗ. της επιχείρησης, όπου προβλέ- 
πεται 

15) η ταχυδρομική διεύθυνση της έδρας της επιχεί¬ 
ρησης 

16) ο τηλεφωνικός αριθμός επικοινωνίας της επιχεί- 
ρησης 

17) η διεύθυνση του διαδικτυακού τόπου που εμφανί¬ 
ζεται η επιχείρηση, όπου υφίσταται 


18) η διεύθυνση ηλεκτρονικού ταχυδρομείου της επι¬ 
χείρησης 

19) ο νόμιμος εκπρόσωπος της επιχείρησης. 

Τα ανωτέρω στοιχεία καταχωρούνται με κεφαλαίους 
χαρακτήρες. 

Άρθρο 4 

Έκδοση και Περιεχόμενο Βεβαίωσης 

1. Η οικεία Αποκεντρωμένη Διοίκηση, μετά από έλεγχο 
της πληρότητας και της ορθότητας των στοιχείων που 
αποστέλλονται και την καταχώρησή τους στο μητρώο, 
εκδίδει κάθε χρόνο τη βεβαίωση του άρθρου 26 του 
Ν. 4257/2014 για κάθε επιχείρηση των ΟΤΑ α' και β' 
βαθμού, που είναι καταχωρημένη στο μητρώο, το περιε¬ 
χόμενο της οποίας αφορά το έτος αναφοράς και ισχύει 
για το έτος έκδοσης αυτής. 

2. Το περιεχόμενο της βεβαίωσης περί της εγγραφής 
και της ενημερότητας των στοιχείων της επιχείρησης 
στο μητρώο περιλαμβάνει κατ’ ελάχιστο τα ακόλουθα 
στοιχεία: 

α) αριθμό μητρώου 
β) έτος αναφοράς 
γ) επωνυμία 

δ) αριθμό φορολογικού μητρώου 
ε) αριθμό Γ.Ε.ΜΗ. (όπου προβλέπεται) 
στ) αρμόδια Δ.Ο.Υ. 

ζ) ταχυδρομική δ/νση έδρας επιχείρησης 
η) τηλέφωνο έδρας επιχείρησης 
θ) η διεύθυνση του διαδικτυακού τόπου που εμφανί¬ 
ζεται η επιχείρηση (όπου υφίσταται). 

3. Σε περίπτωση τροποποίησης των στοιχείων του 
άρθρου 3 της παρούσης απαιτείται η έκδοση νέας βε¬ 
βαίωσης. 

Άρθρο 5 

Τήρηση Μητρώου Επιχειρήσεων 
των ΟΤΑ α' και β' βαθμού 
μέσω ενιαίας διαδικτυακής εφαρμογής 

1. Με μέριμνα του Υπουργείου Εσωτερικών και Διοι¬ 
κητικής Ανασυγκρότησης δημιουργείται ενιαία διαδι- 
κτυακή εφαρμογή για την καταχώρησή και τήρηση των 
δεδομένων του Μητρώου των Επιχειρήσεων των ΟΤΑ 
α' και β' βαθμού από τις Αποκεντρωμένες Διοικήσεις, η 
οποία θα χαρακτηρίζεται από διαρκή ενημερότητα και 
πληρότητα δεδομένων, δυνατότητα εμπλουτισμού και 
εξειδίκευσης των καταχωρούμενων στοιχείων καθώς 
και εξαγωγής στατιστικών αποτελεσμάτων, με χρήση 
των υφιστάμενων υποδομών του κόμβου διαλειτουργι- 
κότητας του Υπουργείου Εσωτερικών και Διοικητικής 
Ανασυγκρότησης. 

2. Στην εφαρμογή θα επιτρέπεται η είσοδος μόνο δια¬ 
πιστευμένων χρηστών, ήτοι των αρμοδίων κατά την παρ. 
2 του άρθρου 2 της παρούσας υπαλλήλων των Αποκε¬ 
ντρωμένων Διοικήσεων, μέσω κωδικών πρόσβασης που 
αποδίδει η Διεύθυνση Ηλεκτρονικής Διακυβέρνησης του 
Υπουργείου Εσωτερικών και Διοικητικής Ανασυγκρότη¬ 
σης, προκειμένου να καταχωρούν, αναζητούν, τροποποι¬ 
ούν, επεξεργάζονται, παρακολουθούν και εκτυπώνουν τα 
στοιχεία των Επιχειρήσεων των ΟΤΑ α' και β' βαθμού 
της χωρικής αρμοδιότητας της οικείας Αποκεντρωμένης 
Διοίκησης. 

3. Το Υπουργείο Εσωτερικών και Διοικητικής Ανασυ¬ 
γκρότησης ως διαχειριστής της εφαρμογής διασφα¬ 
λίζει τις διαδικασίες διαπίστευσης των χρηστών, της 

ορθής καταχώρησης, της διαρκούς ενημέρωσης και της 
εγκυρότητας των καταχωρούμενων στοιχείων από τις 
Αποκεντρωμένες Διοικήσεις με την κατάλληλη τεχνική 
υποστήριξη και την παροχή αναλυτικών οδηγιών. 

Η μετάπτωση των δεδομένων, που θα έχουν καταχω- 
ρηθεί, σύμφωνα με τη διάταξη της παρ. 3 του άρθρου 6 
της παρούσης στις βάσεις δεδομένων των Αποκεντρω¬ 
μένων Διοικήσεων, θα διενεργηθεί με αυτοματοποιημένη 
διαδικασία. 

4. Η είσοδος στην εφαρμογή του Μητρώου των Επιχει¬ 
ρήσεων των ΟΤΑ α' και β' βαθμού μέσω του διαδικτυα¬ 
κού τόπου του Υπουργείου Εσωτερικών και Διοικητικής 
Ανασυγκρότησης, για ενημέρωση επί των καταχωρηθέ- 
ντων στοιχείων και των στατιστικών αποτελεσμάτων, 
είναι ελεύθερη. 

Αρθρο 6 

Χρόνος έναρξης και τρόπος υποβολής στοιχείων 

1. Μέσα στο πρώτο τρίμηνο κάθε έτους οι Δήμοι και οι 
Περιφέρειες αποστέλλουν στην οικεία Αποκεντρωμένη 
Διοίκηση επικαιροποιημένα στοιχεία των επιχειρήσεων 
και η Αποκεντρωμένη Διοίκηση, μετά τον έλεγχο της 
πληρότητας αυτών, προβαίνει στην καταχώρηση αυτών. 

2. Τα στοιχεία υποβάλλονται σε έντυπη και ηλεκτρονι¬ 
κή μορφή με ευθύνη του αρμόδιου υπαλλήλου που έχει 
οριστεί για το σκοπό αυτό. 

3. Για την πρώτη εφαρμογή της παρούσης, οι Αποκε¬ 
ντρωμένες Διοικήσεις της χώρας καταχωρούν και τη¬ 
ρούν τα στοιχεία του Μητρώου των Επιχειρήσεων των 
ΟΤΑ σε τοπικές βάσεις δεδομένων με τη χρήση απλού 
λογισμικού υπολογιστικών φύλλων. 

4. Η ισχύς της παρούσης άρχεται από 1ης Ιουλίου 2015. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 12 Μαΐου 2015 

0 ΥΠΟΥΡΓΟΣ 

ΝΙΚΟΛΑΟΣ ΒΟΥΤΣΗΣ 
-♦- 

Αριθμ. 16457 (2) 

Περιεχόμενο και διαδικασία δημιουργίας και τήρησης 
Μητρώου ν.π.δ.δ. των δήμων και των περιφερειών. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 25 του Ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών» ( ΦΕΚ 93 Α'). 

2. Τις διατάξεις των άρθρων 103,200 και 201 του Ν. 3852/ 
2010 «Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης-Πρόγραμμα Καλλικράτης» (ΦΕΚ 
87 Α'), όπως ισχύουν. 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του Π.δ. 63/2005 (ΦΕΚ 98 Α'). 

4. Το Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ Α' 20). 

5. Το Π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 21/ Διόρθ. Σφάλμ. ΦΕΚ Α' 22). 


6. Την υπ’ αριθμ. 174/3.11.2014 γνώμη της Κεντρικής'Ενω- 
σης Δήμων Ελλάδας 

7. Την υπ’ αριθμ. 1371/24.11.2014 γνώμη της Ένωσης Πε¬ 
ριφερειών Ελλάδας. 

8. Το γεγονός ότι από τις διατάξεις της παρούσας 
απόφασης προκαλείται δαπάνη ύψους περίπου 18.250 
ευρώ, η οποία θα καλυφθεί από τις πιστώσεις του ΚΑΕ 
1723 του ειδικού φορέα 07-110, αποφασίζουμε: 

Αρθρο 1 

Νομικά Πρόσωπα Δημοσίου Δικαίου που εντάσσονται 
στο Μητρώο ν.π.δ.δ. 

1. Στο Μητρώο ν.π.δ.δ. εντάσσονται όλα ανεξαιρέτως τα 
νομικά πρόσωπα δημοσίου δικαίου των δήμων και των 
περιφερειών συμπεριλαμβανομένων των Ιδρυμάτων, των 
Συνδέσμων Δήμων, των Διαβαθμιδικών Συνδέσμων και 
του Ειδικού Διαβαθμιδικού Συνδέσμου Νομού Αττικής. 

2. Κάθε ν.π.δ.δ. που εντάσσεται στο Μητρώο, αποκτά 
και τον αντίστοιχο αριθμό μητρώου, ο οποίος χαρα¬ 
κτηρίζει το συγκεκριμένο νομικό πρόσωπο και δεν με¬ 
ταβάλλεται. 

Άρθρο 2 

Τήρηση Μητρώου ν.π.δ.δ. 

1. Το Μητρώο ν.π.δ.δ. των δήμων και περιφερειών τη¬ 
ρείται από τις Αποκεντρωμένες Διοικήσεις της χώρας, 
και ειδικότερα στα Τμήματα Τοπικής Αυτοδιοίκησης και 
Νομικών Προσώπων της Διεύθυνσης Διοίκησης, τα οποία 
είναι αρμόδια για την εισαγωγή σε βάση δεδομένων των 
στοιχείων που αφορούν στη σύσταση και στη λειτουργία 
των ν.π.δ.δ. καθώς και για τον έλεγχο αυτών. 

2. α) Ο Συντονιστής της Αποκεντρωμένης Διοίκησης και 
μέχρι το διορισμό του ο ασκών χρέη Γ ενικού Γ ραμματέα 
ορίζει σε κάθε Τμήμα της παραγράφου 1, έναν υπάλληλο 
με τον αναπληρωτή του, ως υπεύθυνο για την καταχώ¬ 
ρηση των στοιχείων του άρθρου 3 της παρούσης στη 
σχετική βάση δεδομένων του Μητρώου ν.π.δ.δ. καθώς 
και τη διαρκή ενημέρωση αυτής. 

β) Ο Δήμαρχος ή ο Περιφερειάρχης ορίζουν έναν 
υπάλληλο με τον αναπληρωτή του ως υπεύθυνο για 
τη συλλογή και αποστολή των στοιχείων των ν.π.δ.δ. 
του δήμου ή της περιφέρειας αντίστοιχα στην οικεία 
Αποκεντρωμένη Διοίκηση. 

γ) Στις περιπτώσεις ν.π.δ.δ. στις οποίες συμμετέχουν 
περισσότεροι από ένας ΟΤΑ την ευθύνη για την αποστο¬ 
λή των στοιχείων στην Αποκεντρωμένη Διοίκηση έχει ο 
δήμος της έδρας του νομικού προσώπου. 

δ) Τα στοιχεία που αφορούν στον Ειδικό Διαβαθμιδικό 
Σύνδεσμο Ν. Αττικής αποστέλλονται από την Περιφέρεια 
Αττικής. 

3. Το μητρώο τηρείται με ενιαίο τρόπο σε όλες τις 
Αποκεντρωμένες Διοικήσεις της χώρας, υπό τις οδηγίες 
του Υπουργείου Εσωτερικών και Διοικητικής Ανασυγκρό¬ 
τησης. 

Οι δήμοι και οι περιφέρειες με ευθύνη τους αποστέλ¬ 
λουν στην οικεία Αποκεντρωμένη Διοίκηση κάθε στοι¬ 
χείο που απαιτείται για την πληρότητα, την έγκαιρη και 
έγκυρη ενημέρωση της βάσης δεδομένων του Μητρώου 
ν.π.δ.δ. των δήμων και των περιφερειών, σύμφωνα με το 
άρθρο 3 της παρούσης. 

Η αποκατάσταση λαθών ή ελλείψεων πραγματοποι¬ 
είται άμεσα από την υποβολή τους. Στη συνέχεια, τα 
στοιχεία εντάσσονται στο Μητρώο. 

4. Οι Αποκεντρωμένες Διοικήσεις μετά τον έλεγχο 
της πληρότητας των στοιχείων που υποβλήθηκαν από 





10166 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τους ΟΤΑ Α' και Β' βαθμού και την καταχώρησή τους 
στο Μητρώο ν.π.δ.δ., τα γνωστοποιούν στο Υπουργείο 
Εσωτερικών και Διοικητικής Ανασυγκρότησης. 

Άρθρο 3 

Περιεχόμενο Μητρώου ν.π.δ.δ. 

Τα στοιχεία των ν.π.δ.δ. που περιλαμβάνονται στο Μη¬ 
τρώο των ν.π.δ.δ. των δήμων και των περιφερειών είναι 
ιδίως τα κατωτέρω: 

1) ο αύξων Αριθμός Μητρώου, που αποδίδεται στο 
ν.π.δ.δ. κατά την καταχώρησή του, 

2) η Αποκεντρωμένη Διοίκηση στης οποίας τη χωρική 
αρμοδιότητα εμπίπτει το ν.π.δ.δ., 

3) ο νομός της έδρας του ν.π.δ.δ., 

4) ο δήμος ή η περιφέρεια της έδρας του ν.π.δ.δ., 

5) η ακριβής επωνυμία του ν.π.δ.δ., όπως αναφέρεται 
στη συστατική του πράξη, 

6) η νομική μορφή του νομικού προσώπου και συγκε¬ 
κριμένα η συντομογραφία «ΝΠΔΔ», χωρίς τελείες ή κενά, 

7) η ειδικότερη κατηγορία του ν.π.δ.δ., 

8) περιληπτικά ο/οι σκοπός/οί και η/οι δραστηριότητα/ες 
του ν.π.δ.δ., όπως προκύπτουν από τη συστατική του 
πράξη, 

9) το αριθμητικό σύνολο και το είδος των επί μέρους 
δομών που εξυπηρετούν τις δραστηριότητες του ν.π.δ.δ., 

10) ΦΕΚ σύστασης, 

11) ΦΕΚ τροποποίησης/λύσης, 

12) οι ΟΤΑ που συμμετέχουν στο ν.π.δ.δ., εφόσον πρό¬ 
κειται για Σύνδεσμο, 

13) ο αριθμός φορολογικού μητρώου (ΑΦΜ) του ν.π.δ.δ., 

14) η αρμόδια ΔΟΥ, 

15) η ταχυδρομική διεύθυνση της έδρας του ν.π.δ.δ. 
(οδός, αριθμός, πόλη Τ.Κ.), 

16) τον τηλεφωνικό αριθμό επικοινωνίας του ν.π.δ.δ., 

17) η διεύθυνση του διαδικτυακού τόπου που εμφα¬ 
νίζεται η επιχείρηση, όπου υφίσταται, και η διεύθυνση 
ηλεκτρονικού ταχυδρομείου του ν.π.δ.δ., 

18) ο νόμιμος εκπρόσωπος του ν.π.δ.δ. ( όνομα, επώνυ¬ 
μο, στοιχεία επικοινωνίας). 

Τα ανωτέρω στοιχεία καταχωρούνται στη βάση δεδο¬ 
μένων με κεφαλαίους χαρακτήρες. 

Άρθρο 4 

Έκδοση και περιεχόμενο της βεβαίωσης 

1. Η οικεία Αποκεντρωμένη Διοίκηση, μετά από έλεγχο 
της πληρότητας και της ορθότητας των στοιχείων που 
αποστέλλονται και την καταχώρησή τους στο μητρώο, 
εκδίδει κάθε χρόνο τη βεβαίωση του άρθρου 25 του 
Ν. 4257/2014, για κάθε ν.π.δ.δ. που είναι καταχωρημένο 
στο Μητρώο, το περιεχόμενο της οποίας αφορά το έτος 
αναφοράς και ισχύει για το έτος έκδοσης αυτής. 

2. Το περιεχόμενο της βεβαίωσης περί της εγγραφής 
και της ενημερότητας των στοιχείων του ν.π.δ.δ. στο Μη¬ 
τρώο, περιλαμβάνει κατ’ ελάχιστο τα ακόλουθα στοιχεία: 

α) τον αριθμό Μητρώου, β) επωνυμία, γ) τον αριθ¬ 
μό φορολογικού μητρώου (ΑΦΜ) δ) την αρμόδια ΔΟΥ, 
ε) την ταχυδρομική διεύθυνση της έδρας του Ν.Π.Δ.Δ, 
στ) τον τηλεφωνικό αριθμό επικοινωνίας. 

3. Σε περίπτωση τροποποίησης των στοιχείων του 
άρθρου 3, απαιτείται η έκδοση νέας βεβαίωσης. 

Αρθρο 5 

Τήρηση Μητρώου ν.π.δ.δ. των ΟΤΑ Α' και Β' βαθμού 
μέσω ενιαίας διαδικτυακής εφαρμογής 

1. Με μέριμνα του Υπουργείου Εσωτερικών και Δι¬ 


οικητικής Ανασυγκρότησης δημιουργείται ενιαία δια- 
δικτυακή εφαρμογή για την καταχώρησή και τήρηση 
των δεδομένων του Μητρώου των ν.π.δ.δ. των ΟΤΑ Α' 
και Β' βαθμού από τις Αποκεντρωμένες Διοικήσεις, η 
οποία θα χαρακτηρίζεται από διαρκή ενημερότητα και 
πληρότητα δεδομένων, δυνατότητα εμπλουτισμού και 
εξειδίκευσης των καταχωρούμενων στοιχείων καθώς 
και εξαγωγής στατιστικών αποτελεσμάτων, με χρήση 
των υφιστάμενων υποδομών του κόμβου Διαλειτουρ- 
γικότητας του Υπουργείου Εσωτερικών και Διοικητικής 
Ανασυγκρότησης. 

2. Στην εφαρμογή θα επιτρέπεται η είσοδος μόνο δι¬ 
απιστευμένων χρηστών, ήτοι των αρμοδίων κατά την 
παρ. 2 του άρθρου 2 της παρούσας υπαλλήλων των 
Αποκεντρωμένων Διοικήσεων, μέσω κωδικών πρόσβασης 
που αποδίδει η Διεύθυνση Ηλεκτρονικής Διακυβέρνησης 
του Υπουργείου Εσωτερικών και Διοικητικής Ανασυγκρό¬ 
τησης, προκειμένου να καταχωρούν, αναζητούν, τροπο¬ 
ποιούν, επεξεργάζονται, παρακολουθούν και εκτυπώνουν 
τα στοιχεία των ν.π.δ.δ. των ΟΤΑ Α' και Β' βαθμού της 
χωρικής αρμοδιότητας της οικείας Αποκεντρωμένης 
Διοίκησης. 

3. Το Υπουργείο Εσωτερικών και Διοικητικής Ανασυ¬ 
γκρότησης ως διαχειριστής της εφαρμογής διασφα¬ 
λίζει τις διαδικασίες διαπίστευσης των χρηστών, της 
ορθής καταχώρησης, της διαρκούς ενημέρωσης και της 
εγκυρότητας των καταχωρούμενων στοιχείων από τις 
Αποκεντρωμένες Διοικήσεις με την κατάλληλη τεχνική 
υποστήριξη και την παροχή αναλυτικών οδηγιών. 

Η μετάπτωση των δεδομένων, που θα καταχωρηθούν 
σύμφωνα με τη διάταξη της παραγράφου 3 του άρθρου 
6 της παρούσης στις βάσεις δεδομένων των Αποκεντρω¬ 
μένων Διοικήσεων, θα διενεργηθεί με αυτοματοποιημένη 
διαδικασία. 

4. Η είσοδος στην εφαρμογή του Μητρώου των ν.π.δ.δ. 
των ΟΤΑ Α' και Β' βαθμού μέσω του διαδικτυακού τόπου 
του Υπουργείου Εσωτερικών και Διοικητικής Ανασυγκρό¬ 
τησης, για ενημέρωση επί των καταχωρηθέντων στοιχεί¬ 
ων και των στατιστικών αποτελεσμάτων είναι ελεύθερη. 

Άρθρο 6 

Χρόνος έναρξης και τρόπος υποβολής στοιχείων 

1. Μέσα στο πρώτο τρίμηνο κάθε έτους οι δήμοι και οι 
περιφέρειες αποστέλλουν στην οικεία Αποκεντρωμένη 
Διοίκηση επικαιροποιημένα στοιχεία των ν.π.δ.δ. και η 
Αποκεντρωμένη Διοίκηση, μετά τον έλεγχο της πληρό¬ 
τητας και την καταχώρησή αυτών εκδίδει τη βεβαίωση 
του άρθρου 25 του Ν. 4257/2014. 

2. Τα στοιχεία υποβάλλονται σε έντυπη και ηλεκτρονι¬ 
κή μορφή με ευθύνη του αρμόδιου υπαλλήλου που έχει 
οριστεί για το σκοπό αυτό. 

3. Για την πρώτη εφαρμογή της παρούσης, οι Απο¬ 
κεντρωμένες Διοικήσεις της χώρας καταχωρούν και 
τηρούν τα στοιχεία του Μητρώου των ΝΠΔΔ των ΟΤΑ 
σε τοπικές βάσεις δεδομένων με τη χρήση απλού λογι¬ 
σμικού υπολογιστικών φύλλων. 

4. Η ισχύς της παρούσης άρχεται από 1ης Ιουλίου του 
2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 2015 

